|  |
| --- |
| **Министерски съвет** |
| |  |  | | --- | --- | | брой: 70, от дата 7.8.2020 г.   Официален раздел / МИНИСТЕРСКИ СЪВЕТ | стр.43 | |
|  |
|  |
| **Постановление № 181 от 31 юли 2020 г. за одобряване на допълнителен трансфер по бюджета на Столичната община за 2020 г.** |
|  |
| **ПОСТАНОВЛЕНИЕ № 181 ОТ 31 ЮЛИ 2020 Г.**  **за одобряване на допълнителен трансфер по бюджета на Столичната община за 2020 г.**  МИНИСТЕРСКИЯТ СЪВЕТ  ПОСТАНОВИ:  **Чл. 1.**Одобрява допълнителен трансфер за други целеви разходи за 2020 г. в размер на 50 000 000 лв. по бюджета на Столичната община за строителство, обзавеждане и оборудване на детски градини и детски ясли и отчуждаване и изкупуване на терени и имоти за удовлетворяване нуждите от нови места в детските заведения на територията на общината.  **Чл. 2.**Средствата по чл. 1 да се осигурят чрез преструктуриране на разходите и/или трансферите по централния бюджет за 2020 г.  **Чл. 3.**Министърът на финансите да извърши налагащите се промени по централния бюджет, включително по бюджетните взаимоотношения на Столичната община с централния бюджет за 2020 г.  **Заключителни разпоредби**  **§ 1.**Постановлението се приема на основание чл. 55а и чл. 109, ал. 3 от Закона за публичните финанси.  **§ 2.**Изпълнението на постановлението се възлага на кмета на Столичната община.  **§ 3.**Постановлението влиза в сила от деня на обнародването му в „Държавен вестник“.  Министър-председател: **Бойко Борисов**  Главен секретар на Министерския съвет: **Веселин Даков**  5617 |